recursal/SuperWikiNEXT-32B huggingface dataset:
**הקבוע הסולארי** הוא עוצמת הקרינה האלקטרומגנטית (הספק ליחידת שטח) שמגיעה מהשמש, במרחק של יחידה אסטרונומית אחת ממנה. מספר זה מייצג את העוצמה הממוצעת של קרינת השמש מחוץ לאטמוספירת כדור הארץ.

הקבוע הסולארי מציין את סך הקרינה מן השמש בכל אורכי הגל, ולא רק את האור הנראה לעין אדם. על פי מדידות שבוצעו בעזרת לוויינים, נמדד ערך הקבוע הסולארי כ-1,367 ואט למטר רבוע.

בפועל, עוצמת הקרינה מהשמש כפי שהיא נמדדת במעטפת החיצונית של אטמוספירת כדור הארץ איננה קבועה, אלא היא משתנה בכ-6.9% במהלך השנה, בגלל האקסצנטריות של מסלול כדור הארץ. לכן עוצמת הקרינה משתנה בין 1,412 ואט למטר רבוע בתחילת ינואר ל-1,321 ואט למטר רבוע באמצע יולי, כתוצאה משינוי מרחקו של כדור הארץ מהשמש.

בכל רגע נתון, כמות האנרגיה הסולארית המתקבלת מהשמש במיקום כלשהו בשטח כדור הארץ תלויה בתאריך, במצב האטמוספירה במיקום הנמדד, ובקו הרוחב שלו על פני כדור הארץ. הערך הנמדד הממוצע בפני השטח של כדור הארץ נע בין 800 ל-1,000 ואט למ"ר. בגרמניה לדוגמה, נמדדו ערכים שנתיים ממוצעים של 950 ל-1,100 ואט למטר רבוע באזורים גאוגרפיים שונים.

קישורים חיצוניים
----------------

ויקישיתוף מדיה וקבצים בנושא **הקבוע הסולארי** בוויקישיתוף
* הקבוע הסולארי, באתר אנציקלופדיה בריטניקה (באנגלית)
פירוש נוסף ערך זה עוסק בלשון יבשה בחצי האי טריניטי שבאנטארקטיקה. אם התכוונתם למשמעות אחרת, ראו נקודת פיט.

**נקודת פיט** (באנגלית: **Pitt Point**) הוא לשון יבשה מצוקית, בחוף הדרומי של חצי האי טריניטי, בחצי האי האנטארקטי, בארץ גרהאם שבאנטארקטיקה.

גובהו של המצוק 90 מטרים מעל פני הים.

המצוק ממוקם בצידו הדרומי של שפכו של קרחון ויקטורי. 

המצוק מהווה את הקצה הצפון מזרחית של פתחו של מפרצון צ'ודומיר.

על לשון היבשה ממוקם מחסה סרג'נטו קאבראל, שהוקם ב-18 בספטמבר 1964.

היסטוריה
--------

### גילוי ומיפוי לשון היבשה

לשון היבשה מופתה לראשונה על ידי סקר שטחי חסות איי פוקלנד, בהתבסס על סקר שנערך על ידי סוקרים שיצאו ממפרץ התקווה באוגוסט 1945.

### מקור השם

לשון היבשה נקראת על שמו של קי. איי. ג'יי. פיט (K.A.J. Pitt), שהיה רב החובל של הספינה פיצרוי (Fitzroy), אשר שימשה את סקר שטחי חסות איי פוקלנד.

לקריאה נוספת
------------

• Žák, J. Soejono, I. Janoušek, V. & Venera, Z. (2012), **Magnetic fabric and tectonic setting of the Early to Middle Jurassic felsic dykes at Pitt Point and Mount Reece, eastern Graham Land, Antarctica**, Antarctic Science, 24(1), 45-58. doi:10.1017/S0954102011000599

  

• Defense Mapping Agency 1992, **Sailing Directions (planning Guide) and (enroute) for Antarctica**, P 278

קישורים חיצוניים
----------------

* נקודת פיט באתר הסקר הגאולוגי של ארצות הברית
* נקודת פיט באתר הגאזט האנטארקטי של ממשלת אוסטרליה
* נקודת פיט באתר הגאזט האנטארקטי המשווה SCAR של ממשלת אוסטרליה
* נקודת פיט באתר mindat
* נתוני זריחת/שקיעת שמש/ירח עדכניים עבור נקודת פיט
* מזג אוויר נוכחי עדכני בנקודת פיט
	+ תחזית מזג אוויר עדכנית ארוכת טווח עבור נקודת פיט
	+ נתוני מזג אוויר היסטוריים עבור נקודת פיט
	+ סטטיסטיקות מזג אוויר עבור נקודת פיט

הערות שוליים
------------

1. 1 2 3 4 5  מידע גאוגרפי והיסטורי באתר הסקר הגאולוגי של ארצות הברית
2. 1 2 3 4 5 6 7 8 9 10  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
**ג'ורג' קלוזן** ( באנגלית: **George Clausen**‏:  18 באפריל 1852 – 22 בנובמבר 1944) היה אמן בריטי, שעבד בשמן וצבעי מים, תחריטים וליטוגרפיות. הוא מונה לאביר בשנת 1927.

ביוגרפיה
--------

ג'ורג' קלוזן נולד בלונדון ב־18 באפריל 1852, בנו של אמן דקורטיבי ממוצא דני ואם סקוטית. בין השנים 1867 עד 1873, הוא השתתף בשיעורי העיצוב בבית הספר של דרום קנזינגטון בלונדון בהצלחה רבה. לאחר מכן עבד בסטודיו של אדווין לונג ובהמשך בפריז בהנהגתו של טוני רובר-פלרי באקדמיה ז'וליאן. הוא היה העריץ את הנטורליזם של הצייר ז'ול בסטיאן-לפה עליו כתב בשנת 1888 וב־1892.

קלוזן הפך לאחד הציירים המודרניים של הנוף ושל חיי האיכרים, שהושפע במידה מסוימת על ידי האימפרסיוניסטים, איתם חלק את התפיסה כי האור הוא הנושא האמיתי של אמנות הנוף. תמונותיו מצטיינות בהופעתם של אלמנטים באור שמש חיצוני מתנפץ, או במקלט המוצל של אסם או אורווה. "הנערה בשער" נרכשה על ידי נאמני צ'נטרי ונמצאת כעת בגלריית טייט.

קלוזן היה חבר מייסד במועדון האמנות האנגלי החדש בשנת 1886. בשנת 1895 נבחר לעמית של האקדמיה המלכותית, ואקדמאי מן המניין בשנת 1906. באקדמיה המלכותית הוא נתן סדרה של שש הרצאות על ציור בפני תלמידי בית הספר (1904) ואת המטרות ואידיאלים באמנות (1906).

קלוזן היה אמן מלחמה רשמי במהלך מלחמת העולם הראשונה. במהלך המלחמה נהרג ארוסה של בתו. ייתכן ואירוע זה נתן השראה לציורו "אבל נעורים" המציג צעירה במצוקה אבלה בנוף שומם. כמו כן, קלוזן תרם שש ליטוגרפיות בנושא המלחמה.

בשנת 1921 היה קלוזן חבר בחברה לאמנות גרפית והראה את עבודותיו בתערוכה הראשונה שלהם.

גלריה
-----

* 
* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ג'ורג' קלוזן** בוויקישיתוף

הערות שוליים
------------

1. ↑  Tate, Sir George Clausen 1852–1944, Tate (ב־British English)
2. ↑  Ian Chilvers (2004). The Oxford Dictionary of Art. Oxford University Press
3. ↑  Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club
4. ↑  Chisholm, Hugh, ed. (1911). "Clausen, George". Encyclopædia Britannica (11th ed.). Cambridge University Press.
5. ↑  *Art from the First World War*. Imperial War Museum. 2008
6. ↑  Mari Gordon (Series Editor) (2014). The Great War:Britain's Efforts and Ideals. Amgueddfa Cymru-National Museum Wales

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278269405171
* AAG: 1185
* AGSA: 3078
* BNE: XX1525541
* BnF: cb14971702k (data)
* CiNii: DA10582682
* GND: 124063896
* ISNI: 0000 0000 8386 4226
* KulturNav: 19b6456c-ae99-4527-8e17-7d6dc3d5ff4f
* LCCN: n89605895
* MusicBrainz: cd11ca6d-84e5-4dea-822a-1d5434bae978
* NGV: 892
* NKC: xx0228635
* RKD: 17117
* SNAC: w69p4h5g
* SUDOC: 145903664
* TePapa: 448
* Trove: 1221357
* ULAN: 500000128
* VIAF: 59357806
* WorldCat: lccn-n89605895

 |
**ג'ורג' קריסטל** (George Chrystal; ‏8 במרץ 1851 - 3 בנובמבר 1911) היה מתמטיקאי סקוטי. נולד בכפר אולדמלדרם שבחבל אברדינשייר בסקוטלנד. אביו היה סוחר תבואה ואחר-כך בעל אדמות חקלאיות. לאחר שסיים את לימודיו התיכוניים בהצטיינות, התקבל ב-1867 לאוניברסיטת אברדין. ב-1872 עבר לקולג' פטרהאוס שבקיימברידג'. את ההבדל בין אופי הלימודים באוניברסיטאות שבסקוטלנד ובאנגליה הסביר קריסטל באמצעות אנלוגיה מתחום הבישול: "בעוד שאת הבישול הסקוטי אפשר לתאר כקל ומגוון, הבישול האנגלי מצטיין בשפע של חומרי גלם טובים, אך ללא גיוון, ובהכנה לקויה המולידה מנות כבדות ובלתי ניתנות לעיכול".

קריסטל סיים את לימודיו בהצטיינות (לצד ויליאם ברנסייד) ב-1875, ונבחר כחבר זוטר בקולג' קורפוס קריסטי של האוניברסיטה. לצד חובות ההוראה שלו שם, עסק קריסטל, בהנחייתו של ג'יימס קלארק מקסוול, בבדיקות מעבדה של חוק אוהם. ב-1877 קיבל מינוי של פרופסור למתמטיקה באוניברסיטת סנט אנדרוז, שם הוכיח עצמו כמורה מצטיין, ואף התבקש לכתוב כמה ערכים עבור המהדורה התשיעית של האנציקלופדיה בריטניקה, שהראשונים ביניהם היו "חשמל" ו"אלקטרומטר". ב-1879, לאחר שקיבל מינוי קבוע באוניברסיטת אדינבורו, נשא לאשה את מרגרט אן בלפור. שנה אחר-כך נבחר לחברה המלכותית של אדינבורו, ושירת בסופו של דבר (מ-1901) כמזכירהּ. לצד פעילותו המחקרית, שבה למד תחומים שונים בגאומטריה לא אוקלידית, בדטרמיננטות וחתכי חרוט, באופטיקה ובמשוואות דיפרנציאליות, גילה קריסטל עניין גם במערכת החינוך הסקוטית, ואף כתב ספר לימוד באלגברה תיכונית, שזכה לשבחים כספר הטוב ביותר בנושא בשפה האנגלית.

קריסטל היה בין המעצבים של חוק האוניברסיטאות הסקוטי (1889) שהסדיר, בסדרה של מעשי חקיקה של הפרלמנט הבריטי, את המבנה הארגוני והעצמאות של האוניברסיטאות הוותיקות של סקוטלנד. היה גם בין המייסדים של החברה המתמטית של אדינבורו. 

קריסטל נבחר לדיקן הפקולטה לאמנויות של אדינבורו ב-1891, והוביל שם מהלך שבסופו קיבלו התלמידים חופש לבחור את מקצועות הלימוד שלהם. ב-1911 זכה במדליה מלכותית מטעם החברה המלכותית הבריטית, על עבודתו בחקר זרמי המים באגמים הסקוטיים, שעבורה יישם שיטות תאורטיות ומעשיות של הידרודינמיקה.

למרות היותו מורה סוחף וכריזמטי, ולמרות ההערכה הרבה שלה זכה מן הסטודנטים באדינבורו, לא היו לקריסטל תלמידי דוקטורט, למעט אחד - ג'וזף ודרברן, שסיים את לימודיו ב-1908.

קישורים חיצוניים
----------------

ויקישיתוף מדיה וקבצים בנושא **ג'ורג' קריסטל** בוויקישיתוף

* ג'ורג' קריסטל, באתר פרויקט הגנאלוגיה במתמטיקה
* ג'ורג' קריסטל, באתר MacTutor (באנגלית)
* כתבי ג'ורג' קריסטל בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274046005171
* BIBSYS: 90665055
* CiNii: DA04737922
* GND: 116511230
* ICCU: RMSV927374
* ISNI: 0000 0001 0909 7943
* LCCN: n86864431
* MGP: 30510
* NDL: 00768879
* NLA: 36001560
* NTA: 106798073
* RERO: 02-A003105955
* SNAC: w6cd63bc
* SUDOC: 083320288
* Trove: 1179866
* VIAF: 64759564
* WorldCat: lccn-n86864431

 |
"Soccer Aid" הוא אירוע צדקה שנתי (בעבר, דו-שנתי) בריטי, שבו גויסו למעלה מ-38 מיליון ליש"ט לסיוע ליוניסף-בריטניה, באמצעות מכירת כרטיסים ותרומות מהציבור. האירוע, המשודר בטלוויזיה, הוא משחק כדורגל ידידותי בין שתי קבוצות, מאנגליה ו"קבוצת העולם" (לשעבר "שאר העולם" (ROW) עד 2018), המורכבת ממפורסמים ושחקנים-מקצועיים לשעבר המייצגים את מדינותיהם.

"Soccer Aid" הוקם בשנת 2006 על ידי רובי ויליאמס ופרדי שפרד. בתחילה האירוע נערך אחת לשנתיים, אולם, משנת 2018, הוא מתקיים כעת מדי שנה. הוא מיוצר על ידי Initial ומופץ על ידי Endemol Shine Sport, חברה הולנדית המפיצה את הליגה ההולנדית.

סיקור הטלוויזיה החל ב-ITV ב־22 במאי 2006 בתוכנית שהוצגה על ידי Ant & Dec. דרמוט אולירי נכנס לתפקיד המגיש הראשי בשנת 2010.

בסיכום ההיסטוריה עד 2021, נבחרת אנגליה מובילה לאחר שנרשמו לזכותה חמישה ניצחונות מול ארבעה ניצחונות של "קבוצת העולם".

בשנת 2020 המשחק נערך בדלתיים סגורות עקב מגפת הקורונה.

פרטי האירוע
-----------

|  | שנה | מנצחת | תוצאה | מקום שני | מיקום | כמות קהל |
| --- | --- | --- | --- | --- | --- | --- |
| 1 | **2006** | אנגליה | 1-2 | קבוצת העולם | אולד טראפורד, מנצ'סטר | 71,960 |
| 2 | **2008** | אנגליה(2ׂ) | 3-4 | קבוצת העולם | אצטדיון ומבלי, לונדון | 45,000 |
| 3 | **2010** | קבוצת העולם | 2–2
(7–6 פ) | אנגליה | אולד טראפורד, מנצ'סטר | 65,493 |
| 4 | **2012** | אנגליה(3) | 1-3 | קבוצת העולם | 67,346 |
| 5 | **2014** | קבוצת העולם (2) | 4–2 | אנגליה | 65,574 |
| 6 | **2016** | אנגליה (4) | 2-3 | קבוצת העולם | 70,000 |
| 7 | **2018** | אנגליה (5) | 3–3
(4–3 פ) | קבוצת העולם | 71,965 |
| 7 | **2019** | קבוצת העולם (3) | 2-2
(1-3 פ) | קבוצת העולם | סטמפורד ברידג', לונדון | 39,836 |
| 8 | **2020** | קבוצת העולם (4) | 1-1
(3-4 פ) | אנגליה | אולד טראפורד, מנצ'סטר | N/A |

קישורים חיצוניים
----------------

ויקישיתוף מדיה וקבצים בנושא **Soccer Aid** בוויקישיתוף
* Soccer Aid, ברשת החברתית טוויטר
**NRK P2** היא תחנת רדיו נורווגית המופעלת על ידי השידור הציבורי של נורווגיה, NRK. התחנה מתמקדת בענייני השעה, תרבות, מדע וחברה- כתוצאה משינוי שבוצע בשנת 1993 בתחנה על ידי NRK. קודם לכן שידרה התחנה תוכניות בנושאים קלים יותר.

בשנת 1999, זכו עובדי התחנה בפרס פריד על ההקפדה שלהם על חופש הביטוי.

כיום משודרת התחנה אך ורק באמצעות תקן +DAB, בעקבות הפסקת שידורי ה-FM בנורווגיה ב-13 בדצמבר 2017. כמו כן זמינה התחנה באמצעות שידורי הטלוויזיה הלוויינית ובאינטרנט.

אפליקציית NRK P2

כיום אפשר להתקין את אפליקציית הרדיו המקוונת בטלפון החכם שלך והאזין ל- NRK P2 באופן מקוון כמו גם לתחנות רדיו רבות אחרות בכל מקום שאתה נמצא! עכשיו, תחנת הרדיו המועדפת עליך נמצאת בכיס שלך בזכות האפליקציה השימושית שלנו.

ראו גם
------

* NRK
* NRK P1
* NRK1

קישורים חיצוניים
----------------

ויקישיתוף מדיה וקבצים בנושא **NRK P2** בוויקישיתוף
* אתר האינטרנט הרשמי של NRK P2

* שידור חי של תחנת NRK P2

הערות שוליים
------------

1. ↑  אתר NRK, באתר NRK
2. ↑  רשימת הזוכים בפרס פריד, באתר ארכיון האינטרנט
3. ↑  רדיו דיגיטלי יהיה נורמה לאחר הפסקת שידורי ה-FM, באתר Radio.no, ‏15 בספטמבר 2017
4. ↑  NRK P2 application, Online Radio Box
באלגברה ליניארית, **תת-מרחב שמור** (או **תת-מרחב אינוַריאנטי**) של העתקה ליניארית T, הוא תת-מרחב וקטורי שהעתקה T שולחת את הווקטורים שלו בחזרה לעצמו.

אם W תת-מרחב שמור של T אז ניתן לצמצם את T לתת-המרחב W ולקבל: {T|}\_{W}\colon W\to W

הגדרה
-----

יהי W תת-מרחב ב-V ותהי :T:V\to V העתקה ליניארית. נאמר ש W תת-מרחב שמור T של V אם \ T(W)\subseteq W.

תהי A מטריצה ריבועית מסדר n מעל שדה \ {\mathbb {F}}. נאמר ש־W הוא תת-מרחב שמור A של \ {\mathbb {F}}^{n} אם לכל \ w\in W מתקיים Aw\in W.

### דוגמה פשוטה

נגדיר העתקה ליניארית באופן הבא:

T(x,y,z)=(x+2y+z,3x+4y-z,5z)

אזי תת-המרחב {\displaystyle W:=\operatorname {span} \{(1,0,0),(0,1,0)\}} הוא תת-מרחב שמור T, וניתן לכתוב את ההעתקה המצומצמת של T עליו באופן הבא: {T|}\_{W}(x,y)=(x+2y,3x+4y).

### דוגמאות נוספות

יהי V מרחב וקטורי ו־T:V\to V העתקה ליניארית, אזי:

1. V עצמו ותת-מרחב האפס תתי-מרחב שמורי T.
2. אם \lambda  ערך עצמי של T, אזי המרחב העצמי של \lambda  הוא שמור T.
3. {\displaystyle \mathrm {Im} T} וגם {\displaystyle \mathrm {Ker} T} תתי-מרחב שמורי T.

תכונות
------

### משפט הפירוק היסודי (פרימרי)

יהי V מרחב וקטורי בעל ממד סופי, T:V\to V העתקה ליניארית ויהי p הפולינום המינימלי של T, נוכל להציג את p כמכפלה של גורמים אי פריקים
\prod \_{{i=1}}^{{n}}p\_{{i}}^{{r\_{i}}}.

אזי {\displaystyle V=Ker~{p\_{1}}^{r\_{1}}\oplus \cdots \oplus Ker~{p\_{n}}^{r\_{n}}} פירוק ישר של V לתתי-מרחב שמורי T.

בנוסף אם T לכסינה, אזי הפירוק הוא לתתי-מרחב עצמיים של T.

### פעולות על המרחב

יהי U,W תתי-מרחב שמורים T של V, אזי:

* U\cap W תת-מרחב שמור T.
* U\oplus W תת-מרחב שמור T.
* אם W מרחב עצמי של T, אזי כל תת-מרחב של W, הוא תת-מרחב שמור T.

### תת-מרחב ציקלי

יהי v\in V וקטור במרחב וקטורי כלשהו ו־T:V\to V העתקה ליניארית. אזי קיים k מקסימלי, כך ש B=\{v,Tv,T^{2}v,...T^{{k-1}}v\} קבוצה של וקטורים בלתי תלויים.

תת-המרחב W אשר B הוא בסיס שלו נקרא תת-מרחב ציקלי של V ביחס ל-T ול-v, והוא תת-מרחב שמור ה־T הקטן ביותר המכיל את v.

### הטלות

 ערך מורחב – **הטלה (מתמטיקה)**  

יהי V מרחב וקטורי בעל ממד n המחולק לסכום ישר של {\displaystyle k\leq n} תתי-מרחב, לכל תת-מרחב W\_{i} נצמיד הטלה E\_{i}, אזי W\_{i} הם שמורי T אם ורק אם TE\_{i}=E\_{i}T לכל i.
**NTFS-3G** היא תוכנה חוצה-פלטפורמות ומבוססת קוד פתוח, המיישמת את מערכת הקבצים NTFS של מיקרוסופט, עם תמיכה בקריאה וכתיבה. NTFS-3G מצויה בשימוש בממשק מערכת הקבצים FUSE, כך שהיא יכולה לרוץ ללא שינויים מיוחדים על מגוון מערכות הפעלה. התוכנה מופצת תחת הרישיון הציבורי הכללי של גנו, או תחת רישיון קנייני. חלק מהתוכנה הוא פיצול של ntfsprogs, והיא תחת פיתוח ותחזוקה פעילים של המפתחים שלו. 

NTFS-3G הוצגה לראשונה ביולי 2006 על ידי סבולט סקסיטס, מפתח NTFS בכיר ללינוקס. גרסת 1.0 היא הגרסה הראשונה היציבה והיא הופצה בתאריך 2007-02-21. המפתחים של NTFS-3G הקימו חברה הנקראת Tuxera Inc להמשך פיתוח הקוד. NTFS-3G כיום היא הגרסה החופשית לפיתוח הקהילה ו-Tuxera NTFS היא הגרסה הקניינית.

תכונות
------

NTFS-3G תומכת בכל אפשרויות כתיבת הקבצים: קבצים בכל גודל ניתנים ליצירה, לעריכה, להעתקה, לשינוי שם, ולמחיקה, על מחיצת NTFS. קיימת תמיכה ב"דחיסה שקופה" אך אין תמיכה בהצפנה. ניתן לשנות הרשאות וכן רשימת בקרת גישה. עיגון מחיצות ה-NTFS מתבצע באמצעות ממשק FUSE. קישוריות קשיחות וסימבוליות נתמכות אף הם. 

NTFS-3G תומכת בחלק מהתיעוד של NTFS, כך שאם כשל לא צפוי במחשב, משאיר את מערכת הקבצים במצב לא עקבי, התוכן ניתן לתיקון. נכון ל-2009 תוכן שיש לו קובץ תיעוד לא תקין, מתוקן ומעוגן למערכת כברירת מחדל, ואפשרות העיגון 'norecover' מאפשרת לבטל התנהגות זו.

ביצועים
-------

השוואת התקנים מראה שביצועי מנהלי ההתקנים דרך FUSE בהשוואה למנהלי התקנים מובני ליבה אחרים, דורשים פעילות יחסית גבוהה מהמעבד. במערכות מוטמעות או ישנות עלולים להיות מוגבלים הביצועים בשל כך. הגרסה הנוכחית מראה על ניצול של 100% מהמעבד, בעת התעסקות עם קבצים גדולים. התמיכה בזיכרון מטמון אף היא דלה ביותר.

ציר זמן
-------

* ב-31 באוקטובר 2006 NTFS-3G מתפצלת ממיזם Linux-NTFS.
* ב-21 בפברואר 2007 סבולט סקסיטס מכריז על "השחרור של התוכנה הראשונה מבוססת קוד פתוח וחינמית, שהיא מנהל התקן יציב לקריאה וכתיבה ב-NTFS ‏ NTFS-3G 1.0".
* ב-5 באוקטובר 2009 NTFS-3G מופצת למערכת ההפעלה Mac OS תחת חסות חברת Tuxera, וכן גרסה קניינית תחת השם Tuxera NTFS.
* ב-12 באפריל 2011 הוכרז על איחוד מיזם Ntfsprogs עם NTFS-3G.

ראו גם
------

* ‏ext
* ‏NTFS

קישורים חיצוניים
----------------

* 

* אתר האינטרנט הרשמי של NTFS-3G

* אתר האינטרנט הרשמי של NTFS-3G
* NTFS-3G מהדורה קהילתית (חופשית) (אורכב 04.05.2014 בארכיון Wayback Machine)
* Writing on NTFS volumes on Mac OS X through NTFS-3G and OS X FUSE for free (works with Lion & Mountain Lion)
* NTFS-3G for Mac OS X ("Catacombae")

הערות שוליים
------------

1. ↑  היא יכולה לרוץ על לינוקס, ‏FreeBSD, ‏NetBSD‏, OpenSolaris,‏ BeOS,‏ QNX,‏ WinCE,‏ Nucleus, ‏VxWorks,‏ Haiku,‏ MorphOS,‏ מיניקס,‏ Mac OS X ו-OpenBSD.
2. ↑  אנגלית Szabolcs Szakacsits ובהגיה הונגרית [ˈsɒboltʃ ˈsɒkɒtʃitʃ])
3. ↑  אנגלית - Transparent compression
4. ↑  מתוך דף ה-man
**איתן בנצור** (נולד ב-25 בספטמבר 1938) הוא דיפלומט ישראלי. כיהן כמנכ"ל משרד החוץ. עמית מחקר במרכז הירושלמי לענייני ציבור ומדינה.

קורות חיים
----------

בנצור נולד בישראל בנם של שרה ושמואל בנצור, מבכירי משרד החוץ הישראלי. למד בגימנסיה העברית רחביה. לאחר שירותו הצבאי עבד כעיתונאי במעריב עד 1962, כיסה בעיקר את ענייני ירושלים וסטודנטים. 

לאחר מכן עבר קורס צוערים של משרד החוץ, שימש מזכיר שני בשגרירות ישראל בהונגריה, ב-1967 מונה לעוזר לשר החוץ וב-1971 למזכיר מדיני של השר. בשנת 1974 מונה ליועץ מדיני בשגרירות ישראל בארצות הברית וב-1981 מונה למנהל מחלקת צפון אמריקה במשרד החוץ. בשנים 1986 עד 1988 שירת כקונסול כללי בלוס אנג'לס. לאחר מכן קיבל דרגת שגריר ומונה לסמנכ"ל משרד החוץ לנושאי צפון אמריקה. הוא היה ממובילי ההכנות לוועידת שלום אזורית והשתתף בוועידת מדריד ב-1991. בעקבות הוועידה מונה לסגן ראש המשלחת הישראלית למשא-ומתן עם המשלחת הירדנית-פלסטינית ושימש נציג בוועדת המולטילטרלית לפירוק נשק וביטחון אזורי. 

בינואר 1992 מונה למשנה למנכ"ל משרד החוץ ובאוקטובר 1996 מונה למנכ"ל המשרד, תפקיד בו כיהן עד שנת 2000. 

בנצור בעל תואר ראשון בהיסטוריה ומדע המדינה מהאוניברסיטה העברית בירושלים, ובעל תואר שני בלימודים סובייטים בבית הספר לכלכלה של לונדון.

חיים אישיים
-----------

נשוי לנעמי בנצור, קואוצ'רית ומומחית לשפת הגוף.

ספריו
-----

* **הדרך לשלום עוברת במדריד**, הוצאת ידיעות אחרונות/ספרי חמד, 1997
* **להבה בלב אירופה - 133 ימי שלטונו של בלה קון : סיפורה של הרפובליקה הסובייטית בהונגריה ב-1919**, הוצאת משכל, 2004

קישורים חיצוניים
----------------

* איתן בנצור באתר חדשות מחלקה ראשונה
* הספרים של איתן בנצור, באתר "סימניה"
* סיפורו של איתן בנצור: רגעים שחורים בבית הלבן, סרטון באתר יוטיוב
* 

| מנכ"לי משרד החוץ |
| --- |
| 

|  |  |
| --- | --- |
| ולטר איתן • יעקב צור (טשרנוביץ) • חיים יחיל • אריה לבבי • גדעון רפאל • מרדכי גזית • אברהם קדרון • שלמה אבינרי • אפרים עברון • יוסף צ'חנובר • דוד קמחי • אברהם טמיר • יוסי ביילין • ראובן מרחב • יוסף הדס • אורי סביר • איתן בנצור • אלון ליאל • אבי גיל • יואב בירן • רון פרושאור • אהרון אברמוביץ' • יוסי גל • רפאל ברק • ניסים בן שטרית • דורי גולד • יובל רותם • אלון אושפיז • רונן לוי |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258539805171
* GND: 123029317
* ISNI: 0000 0001 0991 9513
* LCCN: no98068357
* NTA: 238188000
* SUDOC: 069300364
* VIAF: 79180141
* WorldCat: lccn-no98068357

 |
דיאגרמת ון של קבוצה עם תת־קבוצה המוכלת בה
בתורת הקבוצות, אומרים שהקבוצה הנתונה B היא **תת־קבוצה** של הקבוצה הנתונה A אם כל איבר של הקבוצה B שייך גם לקבוצה A. (בניסוח פורמלי: לכל {\displaystyle x\in B} מתקיים {\displaystyle x\in A}).

את הקשר "B מוכלת ב־A" (או: B חלקית ל־A, או: B תת־קבוצה של A, או, A מכילה את B) מסמנים כך: {\displaystyle B\subseteq A}, והוא מכונה **יחס ההכלה**.

מאפיינים
--------

הקבוצה הריקה היא קבוצה חלקית לכל קבוצה נתונה. זאת מכיוון שלא קיים בקבוצה הריקה איבר שלא נמצא בקבוצה הנתונה (הטענה נכונה באופן ריק כיוון שלקבוצה הריקה אין איברים כלל).

ליחס ההכלה המאפיינים הבאים:

* "רפלקסיביות": כל קבוצה היא תת־קבוצה של עצמה (ובמילים שקולות: כל קבוצה מוכלת בעצמה, או: כל קבוצה היא חלקית לעצמה).
* "טרנזיטיביות": אם הקבוצה A היא תת־קבוצה של הקבוצה B והקבוצה B היא תת־קבוצה של הקבוצה C, אזי הקבוצה A היא גם תת־קבוצה של הקבוצה C (בניסוח פורמלי: אם {\displaystyle A\subseteq B} וגם {\displaystyle B\subseteq C} אז {\displaystyle A\subseteq C}).

אם כן, יחס ה**הכלה** הוא יחס סדר חלקי: הוא רפלקסיבי, אנטיסימטרי חלש וטרנזיטיבי. היחס אינו שלם: כי יש זוגות של קבוצות (כמו קבוצת הגברים וקבוצת הישראלים, או הקבוצה {\displaystyle \{1,2\}} והקבוצה {\displaystyle \{2,3\}}) שאף אחת מהן אינה מכילה את רעותה.

יחסים נוספים
------------

באמצעות יחס ההכלה ניתן להגדיר את יחס השוויון בין קבוצות; אומרים שהקבוצה A שווה לקבוצה B אם ורק אם הקבוצה A מכילה את הקבוצה B וגם הקבוצה B מכילה את הקבוצה A. (בכתיב פורמלי: {\displaystyle A=B\iff B\subseteq A\land A\subseteq B}).

באמצעות יחס ההכלה ויחס השוויון ניתן להגדיר יחס נוסף; כאשר הקבוצה A מכילה את הקבוצה B אך אינה שווה לה (יש איבר בקבוצה A שהוא אינו איבר בקבוצה B, ובניסוח פורמלי {\displaystyle B\subseteq A} וגם {\displaystyle B\neq A}), נאמר שהקבוצה A **מכילה ממש** את הקבוצה B, או במילים שקולות: הקבוצה B היא **חלקית ממש** לקבוצה A. יחס זה מסמנים {\displaystyle B\subset A}. (בכתיב פורמלי: {\displaystyle B\subset A\iff B\subseteq A\land B\neq A}).

הסימון {\displaystyle \subset } עשוי להטעות: בעוד שכאן (ובמרבית הספרים והמאמרים המודרניים) מציינים {\displaystyle \subseteq } ו־{\displaystyle \subset } הכלה ו"הכלה ממש" בהתאמה, יש ספרים שבהם משתמשים בסימונים {\displaystyle \subset } ו־{\displaystyle \subsetneq } לאותן מטרות, בהתאמה.

ראו גם
------

* מונחים בתורת הקבוצות

קישורים חיצוניים
----------------

ויקישיתוף מדיה וקבצים בנושא **תת-קבוצה** בוויקישיתוף
* תת-קבוצה, באתר MathWorld (באנגלית)

הערות שוליים
------------

1. ↑  או במילים שקולות: הקבוצה B היא **חלקית** לקבוצה A, או: הקבוצה B **מוכלת** בקבוצה A, או: הקבוצה A **מכילה** את הקבוצה B

|  |  |
| --- | --- |
| בקרת זהויות עריכת הנתון בוויקינתונים | 
* GND: 4184620-5

 |
לוגו הארגון
**NSFNet** (ראשי תיבות של **National Science Foundation Network**) היוותה חלק מרכזי משדרת האינטרנט בתחילת שנות ה-90 ושימשה קודם לכן לקשר בין מוסדות אקדמיים.

הרשת, שהוקמה ב-1985 על ידי הקרן הלאומית למדע (NSF) של ארצות הברית, חיברה בין חמישה מחשבי על עם רוחב פס של 56Kbps. ב-1988 שודרג רוחב הפס לכ־1.5Mbps וב-1991 ל-45Mbps. הרשת הייתה מבוססת על פרוטוקולי תקשורת של ה-ARPANET. בתחילה, הרשת הייתה מוגבלת למוסדות אקדמיים ומחשבי העל היו ממוקמים במוסדות אקדמיים: באוניברסיטת פרינסטון, באוניברסיטת פרדו, אוניברסיטת קליפורניה בסן דייגו, אוניברסיטת קורנל ואוניברסיטת אילינוי. אולם לאחר מכן צורפו פרויקטים קהילתיים, וב-1991 הצליח הסנאטור דאז אל גור, שלימים יהיה סגן נשיא ארצות הברית, להעביר חוק לחיבור הספריות הציבוריות לרשת.

הרשת צמחה קצב אקספוננציאלי. ב-1984 היו ברשת ה-CSNET (קודמתה של ה-NSFNet) כ-1,000 מחשבים מחוברים לרשת; ב-1987 כבר היו מחוברים עשרת אלפים מחשבים, וב-1989 היו כמאה אלף מחשבים מחוברים לרשת.

הפרטה
-----

ארגונים שהיו מעוניינים להתחבר לרשת האינטרנט בתחילת שנות ה-90 נדרשו לחתום על הסכם שימוש ישירות עם NSFNet על מנת לקבל גישה לחלקים גדולים של הרשת, וזאת ללא התחשבות לאיזה ספק שירותי אינטרנט ספציפי הם היו מקושרים.

משנת 1987 ועד 1995 ניהלה ותיחזקה חברת Merit Networks Inc, מלכ"ר שנוהל על ידי מספר אוניברסיטאות ציבוריות בארצות הברית את ה-NSFNet, וזאת מטעם קרן האמריקאית למדע NSF.

ב-30 באפריל 1995, שדירת הרשת של NSFNet הועברה לארכיטקטורה חדשה, לחיבור הדדי בין נקודות קצה.

NSFNet אינה קשורה ל-NFS, מערכת קבצים לרשת, פרוטוקול ממשפחת TCP/IP לשיתוף קבצים כמו SMB.

קישורים חיצוניים
----------------

ויקישיתוף מדיה וקבצים בנושא **NSFNet** בוויקישיתוף
* 

* אתר האינטרנט הרשמי של NSFNet

הערות שוליים
------------

1. ↑  תולדות האינטרנט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539433605171
* LCCN: sh92005984

 |
**תת־ספיגה של פרוקטוז** היא הפרעת עיכול, אשר בה ספיגת הפרוקטוז במעי הדק מתבצעת בצורה לקויה. התוצאה היא ריכוז גבוה של פרוקטוז בכלל המעי.
תת־ספיגה של פרוקטוז שכיחה במדינות המערב, עד כ 30% מהאוכלוסייה סובלת מההפרעה. ישנן השערות כי שכיחות התופעה באסיה פחותה, אך עדיין גבוהה, עד כ 10% מהאוכלוסייה.

הפרוקטוז אינו דורש אנזימים על מנת להספג במערכת העיכול וגם אצל אנשים בריאים רק 25-50 גרם פרוקטוז יכולים להתעכל בארוחה אחת. אנשים בעלי תת־ספיגה של פרוקטוז מצליחים לספוג פחות מ 25 גרם.

סימפטומים
---------

* נפיחות באזור הבטן (מעי דק וגס)
* שלשולים ו/או עצירות
* נפיחות
* כאבי בטן
* הקאות
* סימנים ראשוניים של דיכאון
* חרדה
* בחילה

אבחון
-----

כמו ברגישות ללקטוז, את האבחון יש לעשות אצל רופא מומחה, גסטרואנטרולוג, על מנת למנוע אבחון מוטעה של הפרעות עיכול אחרות. הבדיקה מתבצעת לרוב על ידי בחינת רמות המימן באוויר הפה בהפרשים קבועים לאחר צריכת פרוקטוז.

טיפול
-----

אין תרופה להפרעה, הטיפול היחידי הוא הימנעות ממזונות מסוימים. לאחר זיהוי התופעה על ידי רופא מומחה, גסטרואנטרולוג, יש להוועץ עם דיאטן על מנת לקבל מידע על מאכלים אשר יכולים להזיק.
**יוליוס דיטמן** (בהולנדית: **Julius Dettmann**‏; 23 בינואר 1894 – 25 ביולי 1945) היה קצין באס אס בגרמניה הנאצית, אשר התפרסם בתור הקצין שהוציא את ההוראה למעצרה של אנה פרנק ומשפחתה, וככל הנראה האדם היחיד שידע מי הסגיר אותם.

ביוגרפיה
--------

דיטמן נולד בקניגסברג. מספר החבר שלו במפלגה הנאצית היה 722,240. הוא הצטרף גם לאס אס (מס' חבר 414,783), ושרת בתחילת מלחמת העולם השנייה בפולין ובברית המועצות. 

ב-9 בנובמבר 1942 הוצב באמסטרדם, הולנד שהייתה תחת כיבוש גרמני מאז 1940. במקביל הוא הועלה לדרגת אובר-שטורמפיהרר (מקביל לסגן). 

ב-4 באוגוסט 1944 קיבל דיטמן שיחת טלפון, בה סופר לו על יהודים המסתתרים בסניף של חברת אופקטה ברחוב פרינסנחראכט 263. דיטמן ציווה על נגד האס דה קרל זילברבאואר לצאת ולעצור אותם. מאוחר יותר נזכר זילברבאואר כי דיטמן ציין בפניו שהשיחה הגיעה מ"מקור מהימן".

זילברבאואר הגיע למקום עם שלושה מתנדבים הולנדים בבגדים אזרחיים אך חמושים. הוא גילה במקום שמונה יהודים, את אנה פרנק אביה אוטו פרנק אמה אדית אחותה מרגוט וכן את הרמן ואוגוסטה ואן-פלס עם בנם פטר. המסתתר השמיני היה פרידריך פפר. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים, ולאחר מכן הועברו למחנה המעבר המשטרתי ליהודים וֶסְטֶרְבּוֹרְק. מאוחר יותר נעצרו גם ויקטור קוגלר ויוהנס קליימן שהסתירו אותם. כל המסתתרים, למעט אוטו פרנק, מצאו את מותם במחנות השמדה.

דיטמן התפרסם גם כאחראי על הוצאתם להורג של 15 אנשי מחתרת הולנדיים, ביניהם יוהנס פוסט (גר'), דמות מופת של המחתרת ההולנדית. עם כניעת גרמניה הנאצית, נעצר דיטמן בהולנד כשבוי מלחמה. הוא נכלא בבית כלא באמסטרדם והתאבד ב-25 ביולי 1945 זמן קצר לפני שהופיע בפני בית משפט. ככל הנראה הוא היה האדם היחיד שידע מי הסגיר את אנה פרנק ומשפחתה, אולם הוא מעולם לא נחקר על כך, ולקח עמו את הסוד אל הקבר. ב-1963 אותר זילברבאואר בידי צייד הנאצים שמעון ויזנטל, אולם הוא טען שלא ידוע לו מי שוחח עם דיטמן. החשודים העיקריים בהלשנה הם וילם ואן מארן, לני הרצוג, נלי ווסקאול וטוני אהלרס. אוטו פרנק עצמו טען שידוע לו כי הקול שדיבר עם דיטמן בטלפון היה קול של אשה צעירה. יש אף הטוענים שמשפחת פרנק נתפסה באקראי במהלך פשיטה למציאת תלושי מזון או בעבירות מנהליות אחרות הקשורות לאישורי עבודה.

הערות שוליים
------------

1. 1 2  ההלשנה על אנה פרנק והאחראי לה
2. ↑  אתר למנויים בלבד שלמה פפירבלט, עדויות חדשות שופכות אור על תעלומה בת יותר מ-70 שנה - מי הלשין לנאצים על אנה פרנק ומשפחתה?, באתר הארץ, 8 באפריל 2015
3. ↑  'It's time to tell the truth'  
Who Betrayed Anne Frank?
4. ↑  New Perspective on Anne Franks Arrest
המונח **תת-משקל** מתייחס למצב בו משקלו של אדם נחשב מתחת למשקל בריא. הגדרת המונח מסתמכת על מדד מסת גוף (בראשי תיבות מאנגלית: BMI). אדם שה-BMI שלו מתחת ל-18.5 מוגדר כסובל מתת-משקל. הגדרה רפואית זו יכולה להיות שונה משימושים אחרים של המונח, כמו למשל אלו המבוססים על משיכה גופנית.

סיבות
-----

הסיבה הנפוצה ביותר לתת-משקל היא בדרך כלל מתת-תזונה הנובעת ממחסור של מזון זמין, המגיעה עד 50% בחלקים מאפריקה שמדרום לסהרה ובדרום אסיה. ההשפעות הבריאותיות של תת-תזונה מתחזקות בשל מחלות. אפילו מחלות שקל לטפל בהן כמו שלשול יכולות לגרום למוות.

כאשר יש מספיק מקורות מזון, יכול לעיתים להיווצר מצב של תת-משקל כתוצאה ממחלה נפשית או פיזית. ישנם גורמים רבים לאובדן משקל מופרז או לכך שאדם סובל מתת-משקל. כמה מהגורמים הנפוצים יותר הם:

* עוני
* אנורקסיה נרבוזה
* בולימיה
* סרטן או הטיפול בו
* שחפת
* פעילות יתר של בלוטת התריס
* סוכרת נעורים
* חרדה
* שימוש בסמים במיוחד סמים ממריצים
* מחלת המעי הדלקתי
* בעיות בתפקוד מערכת העיכול
* כאב שיניים
* אימון יתר (סיבולת בספורט)
* איידס / HIV
* תורשה
* בגרות (הגוף אינו מסוגל לייצר מספיק רקמת שומן / שרירים על מנת להתמודד עם הצמיחה לגובה)
* ישנן תרופות שגורמות לאיבוד התיאבון מה שמביא למצב של תת-משקל .

בעיות
-----

הבעיה העיקרית[דרושה הבהרה] עם תת-משקל היא שהוא סימן משני או סימפטום למחלה נסתרת. אובדן משקל בלתי מוסבר דורש אבחון רפואי מקצועי.

תת-משקל עשוי להיות בעצמו גורם למחלה. מערכת החיסון של אנשים הסובלים מתת-משקל קיצוני עלולה להיות חלשה, והם פגיעים יותר לזיהום. לדברי רוברט א. בלאק (Robert E. Black) מבית הספר לרפואה ציבורית של אוניברסיטת ג'ונס הופקינס, "מצב של תת-משקל וחסר בוויטמינים ובמינרלים יכול לגרום לירידה ביעילות מערכת החיסון ומערכות אחרות המהוות את מערכת ההגנה של הגוף, ויש לסווגן כסיבות המקוריות למוות אם הן מלוות במחלות מידבקות הגורמות למוות באופן ישיר." אנשים הסובלים מתת-משקל עקב תת-תזונה נמצאים ברמת סיכון גבוה במיוחד משום שלא רק שסך כל כמות הקלוריות שהם צורכים במזון עלולה להיות בלתי מספקת, אלא גם צריכת חומרים מזינים חיוניים, בייחוד חומצות אמינו נחוצות, וחומרים הנדרשים בכמויות זעירות כדוגמת ויטמינים ומינרלים.

אצל נשים עלול תת-משקל קיצוני לגרום להפסקת הווסת (אמנוריאה) וסיבוך אפשרי במהלך ההריון. תת-משקל עלול גם לגרום לאנמיה ולאובדן שיער הראש.

תת-משקל הוא גורם סיכון מוכח לתופעת דלדול העצם (אוסטאופורוזיס), אפילו אצל אנשים צעירים. לעובדה אחרונה זו יש תוצאות חמורות במיוחד, משום שהאנשים הסובלים ממנה אינם מודעים לסכנה, הם יכולים לחוש שהם כשירים ואפילו יכולים להצטיין בספורט אתגרי. לאחר שמתרחש השבר הספונטני הראשון, הנזק הוא לעיתים קרובות בלתי הפיך.

עלייה במשקל
-----------

כאשר אדם סובל מתת-משקל קיצוני עד כדי כך שבריאותו נפגעת, קיים לעיתים צורך במאמץ מרוכז לעלות במשקל. הטיפול באדם הסובל מתת-משקל הוא להגדיל את הערך התזונתי של מזונו ובכך להבטיח שסך הקלוריות שאדם אוכל יהיה גדול מסך הקלוריות שהוא שורף לשם ביצוע המטלות היומיות. מקובל גם להוסיף אימון משקולות על מנת להגדיל את מסת השרירים.

קישורים חיצוניים
----------------

* תת-משקל: זה לא יעלם אם נתעלם אתר BEOK
* תת-משקל אתר מרכז רפואי לטיפול בהשמנת יתר

הערות שוליים
------------

1. ↑  Calculate your Body Mass

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560526305171
* BnF: cb12489537p (data)
* GND: 4186979-5
* LCCN: sh85075512

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**TTI** היא חברת-אם, אשר בבעלותה חברות רבות, כולל מפיצי רכיבים אלקטרוניים, כגון: קבלים, נגדים, מחברים, מתגים, ממסרים, הגנת מעגלים, אלקטרומגנטיקה, מוליכים למחצה בדידים, חיישנים, מודולי RF ואנטנות. כמו כן בבעלותה חברות כלי עבודה חשמליים, כמו: מילווקי, רידג'יד, הארט, ריובי ועוד.

החברה נוסדה על ידי פול אנדרוז בשנת 1971. רוכש לשעבר של General Dynamics, חברת התעופה והביטחון העולמית, אנדרוז פיתח גישה להפצת רכיבים אלקטרוניים עם דגש על מלאי זמין למכירה, תוכניות שרשרת אספקה, ותוכנית ניהול איכות מוחלטת הראשונה והרשמית בתעשייה.

אנדרוז שימש כמנכ"ל עד לעזיבתו בפברואר 2021. לאחר מכן, מנהל התפעולי הראשי, מייק מורטון, בן 40 שנה קודם לתפקיד מנכ"ל.

אנדרוס, שינה את השם המקורי Tex-Tronics ל-TTI, Inc בשנת 1973 כדי למנוע סכסוך משפטי עם חברה אחרת בעלת שם דומה.

הברה נוסדה כדי לשרת יצרני ציוד תעופה וחלל וציוד ביטחוני. נכון לשנת 2023, בין לקוחות החברה נכללים יצרנים במגזרי התחבורה, התעשייה, הרפואה והתקשורת.

TTI, Inc. וחברות הבת בבעלותה המלאה, הידועה גם בשם TTI Family of Specialists (TTI FOS), Mouser Electronics, Sager Electronics ו-Exponential Technology Group מעסיקות למעלה מ-8,000 עובדים ביותר מ-136 מיקומים ברחבי אמריקה, אירופה, אסיה, ואפריקה.

המטה העולמי של TTI ממוקם בפורט וורת', טקסס, משפחת המומחים של TTI שומרת על יותר מ-3 מיליון רגל מרובע של שטחי מחסנים ייעודיים ברחבי העולם. למעלה מ-2.2 מיליון רגל רבוע מתוכם ממוקמים ביבשת אמריקה.

המטה האירופי ממוקם ליד מינכן, גרמניה; כמעט 600,000 רגל מרובע של קיבולת הפצה נשמרת באירופה.

מטה אסיה ממוקם בסינגפור, עם מרכזי הפצה בסינגפור, הונג קונג וסין, בהיקף כולל של למעלה מ-300,000 רגל מרובע של קיבולת הפצה.

ל-TTI שבעה מחסני קירבה הממוקמים במקסיקו: טיחואנה, הרמוסיו, צ'יוואווה, חוארז, אקונה, ריינוסה וגוודלחרה, עם קיבולת הפצה משולבת של מעל 100,000 רגל מרובע.

TTI היא בבעלות מלאה, חברת בת עקיפה של ברקשייר האת'וויי

הערות שוליים
------------

1. ↑  "2010 top 25 global distributors | EE Times".
2. ↑  Freifeld, Karen (2020-12-02). "U.S. firms drawn into Trump admin's effort to identify firms with ties to Chinese military". *Reuters* (באנגלית). נבדק ב-2020-12-03.`{{cite news}}`: תחזוקה - ציטוט: url-status (link)
להקת אלף. דלת
**אלף. דלת** (באנגלית: **Alef.Dalet**) הוא הרכב אינדי רוק, שהוקם בתל אביב בשנת 2014 על ידי שלושה אחים: ניר דגן (קולות, גיטרה) אור דגן (קלידים) ורן דגן (תופים). שם הלהקה הוא מחווה לרחוב גורדון בנס ציונה בו גדלו בילדותם.

האלבום הראשון של הלהקה יצא לאור בנובמבר 2018.

היסטוריה
--------

שלושת האחים: ניר, אור ורן דגן, גדלו בנס ציונה, ובמקביל לעיסוקיהם השונים, ניגנו יחד במשך יותר מ-15 שנה, במסגרות שונות. רעיון הקמת הלהקה וכתיבת אלבום מקורי עלה בעקבות הופעה שערכו במועדן האוזן-בר, לרגל יום ההולדת של ניר. יחד עם דן תורן, שהפיק את ההופעה, התחילו לעבוד על חומר מקורי לאלבום ולאחר 3 שנים הושלמה המשימה.

את המילים לסינגל הראשון של הלהקה, "בואי אלי", כתבה, ללחן של ניר דגן, חנה גולדברג, והוא יצא ביוני 2018, זכה לעשרות אלפי צפיות ביוטיוב ובפייסבוק ולהשמעות ברדיו. הסינגל השני, הכל בתוך חיבוק שלך, שאת מילותיו כתב דן תורן (ללחן של ניר דגן), יצא באוגוסט עם קליפ שביים אור דגן וצילם אייל כהן, צלם ישראלי שמתגורר ועובד בניו יורק. הקליפ זכה להצלחה ברשת ולהשמעות רבות ברדיו. בפברואר 2019 יצא הסינגל השלישי, "שיר לשלוש", שהלחין אור דגן למילים של ניר דגן. לסינגל הוכן קליפ אנימציה על ידי דן אזולאי.

האלבום המלא יצא בפלטפורמות הדיגיטליות והפיזיות בנובמבר 2018, ובדצמבר 2018 הושק בהופעה חגיגית בתיאטרון תמונע, בהשתתפות דן תורן, טלי מן, עופר קורן, אשר לוי, ליאור גרינשפן ורומי דגן.
ביצירת האלבום השתתפו: דן תורן – הפקה מוזיקלית, עופר קורן - גיטרות, יובל שפריר – כלי הקשה, פיטר רוט – קולות, סיון טלמור – קולות, גיל סמטנה – עיבוד לכלי מיתר, מאיה בלזיצמן – צ'לו, גליה חי – ויולה וניצן-חן רזאל – כינור.

דיסקוגרפיה
----------

| אלף.דלת |
| --- |
| אלבום הבכורה של הלהקה אלף.דלת |
| 

|  |  |  |
| --- | --- | --- |
| **יצא לאור** | **סוגה** | **מפיקים** |
| נובמבר 2018 | אינדי רוק | דן תורן |

 |
| 

| שירים |
| --- |
| 1. בואי אלי 03:34
2. הכל בתוך חיבוק שלך 04:09
3. הזכרונות של הילדים 03:31
4. שיר לשלוש 04:05
5. יותר מדי 03:56
6. לך תדע 03:54
7. לחודים 03:51
8. עוד ניפגש 03:30
9. עד שצורבות העיניים 04:53
 |

 |

קישורים חיצוניים
----------------

* 

* אתר האינטרנט הרשמי של אלף.דלת
* אלף.דלת, ברשת החברתית פייסבוק

* אלף.דלת, ברשת החברתית אינסטגרם

* אלף.דלת, סרטונים בערוץ היוטיוב

* אלף.דלת, באתר סאונדקלאוד (באנגלית)

* אלף.דלת, באתר בנדקמפ

הערות שוליים
------------

1. ↑  ניצן פינקו, הנפקה מוצלחת: העסקים והמוזיקה שעושים האחים דגן, באתר כלכליסט, 3 במרץ 2019
2. 1 2  האלבום יצא בצורה מסחרית, הוא נמצא בכל הפלטפורמות הדיגיטליות והושמע עשרות אלפי פעמים ויותר (אפל מיוזיק, ספוטיפיי וכדומה), יצא על דיסק פיזי ואלבום ויניל שנמכרו (בהופעות של הלהקה).
3. ↑  ניר דגן, רוקינג אין נס ציונה, מגזין בלייזר, ספטמבר 2018, עמודים 26-28
4. ↑  הסינגל "בואי אלי", באתר בנדקמפ
5. ↑   הכל בתוך חיבוק שלך, סרטון באתר יוטיוב
6. ↑  אלף.דלת - הופעה חגיגית, באתר habama
**טלאנט מושאנבטוביץ' דושיבאייב** (ברוסית: **Талант Мушанбетович Дуйшебаев**; ‏‏נולד ב־2 ביוני 1968) הוא כדורידן עבר רוסי וכיום מאמן את אתלטיקו מדריד. בעברו שיחק בעמדת המרכז.

קריירה
------

דושיבאייב נולד בברית המועצות לשעבר, והתחיל את הקריירה שלו בצסק"א מוסקבה. הוא השתתף באולימפיאדת ברצלונה 1992 כחבר בנבחרת המשלחת המאוחדת. הוא גם כבש 47 שערים בטורניר זה והפך למלך השערים של הטורניר, וגם נבחר ל"נבחרת החלומות" של אולימפיאדת ברצלונה 1992 בתחום הכדוריד. שנה לאחר מכן השתתף גם באליפות העולם בכדוריד, כחבר בקבוצה הרוסית וזכה שוב במדליית הזהב.

לאחר אולימפיאדת ברצלונה 1992, חתם בטקה קאנטבריה (קבוצה בליגה הספרדית הראשונה) ולאחר כמה שנים קיבל אזרחות ספרדית. לאחר מכן הוא שיחק בנבחרת ספרד קרוב לעשור, צבר 2 מדליות ארד בשנות 1996 וב-2000, ומדליות כסף וארד באליפויות אירופה. בשנת 1997, כששיחק בנבחרת ספרד במסגרת אליפות העולם בכדוריד, נבחר לשחקן המצטיין של הטורניר, למרות שספרד סיימה רק במקום ה-4.

ב-2001, אחרי מספר שנות משחק בליגה הגרמנית, חזר טלאנט דושיבאייב לליגה הספרדית, כשחתם בBM ריאל סיודד, שם סיים את הקריירה בשנת 2007. ב-2005 הוא הפך לשחקן/מאמן בריאל סיודד, אך כאשר פרש ממשחק פעיל ב-2007, הוא מונה למאמן מלא בריאל סיודד. דושיבאייב הוביל את סיודד לסדרת הצלחות בליגה הספרדית וכן לשלוש זכיות בליגת האלופות (ב-2005, 2007 וב-2008).

ב-2006 הוא חזר חלקית לשחק, כאשר מרכז BM ריאל סיודד נפצע, והחליף אותו למשך חצי שנה.

דושיבאייב נבחר פעמיים לשחקן העונה בעולם של IHF, ב-1994 וב-1996.

קישורים חיצוניים
----------------

ויקישיתוף מדיה וקבצים בנושא **טלאנט דושיבאייב** בוויקישיתוף

* טלאנט דושיבאייב, באתר olympedia.org
* טלאנט דושיבאייב, באתר פדרציית הכדוריד האירופאית

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 311483982
* WorldCat: viaf-311483982

 |
**TV3** הוא ערוץ טלוויזיה מסחרי שמשודר בדנמרק ומופעל בידי חברת Viasat שהיא חלק מהקבוצה השוודית Modern Times Group. 

שלא כמו המתחרים שלו, DR ו-TV2, הוא אינו משודר מדנמרק אלא מבריטניה, ועל כן לא חלים עליו כללי הפרסום בדנמרק, כך שהוא יכול לקטוע תוכניות טלוויזיה לטובת הפסקות פרסומות. הערוץ מרבה לשדר הופעות בריטיות ואמריקאיות.

היסטוריה
--------

TV3 החל לשדר ב-31 בדצמבר 1987 כערוץ טלוויזיה סקנדינבי משותף, ובכך הפך לערוץ הלוויני הראשון שמכוון לקהל סקנדינבי. הערוץ נתן לסקנדינבים רבים אפשרות לצפות בערוץ בשפתם. ב-30 בספטמבר 1990 פוצל הערוץ לשלושה ערוצים, דני, נורווגי ושוודי. 

ב-15 באפריל 1996 הוקם ערוץ TV3+ והפך במהרה לערוץ חזק כתוצאה מכך שהוא רכש את זכויות השידור לליגת העל. ב-23 במרץ 2009 הושק ערוץ טלוויזיה שלישי, TV3 Pulse בגלל ששני הערוצים איבדו צופים לערוצים אחרים. 

הכנסות הערוץ הן בעיקר מפרסומות ותשלום של הצופים על הערוץ, אם כי בעבר הצהירו בערוץ כי ברצונם לשדר בטלוויזיה החינמית בדנמרק, באמצעות אנטנה. ההצהרה הזו מעולם לא התגשמה.

ראו גם
------

* TV3 (שוודיה)
* TV3 (נורווגיה)
* TV3 (אסטוניה)
* Viasat

קישורים חיצוניים
----------------

* אתר האינטרנט הרשמי של TV3
**אלברכט פיסטר** (בגרמנית: **Albrecht Pfister**; נולד ב-30 ביולי 1934) הוא מתמטיקאי גרמני המתמחה באלגברה ובפרט תבניות ריבועיות.

ביוגרפיה
--------

פייסטר קיבל את תואר הדוקטור שלו ב-1961 באוניברסיטת לודוויג מקסימיליאן במינכן. כותרת עבודת הדוקטורט שלו הייתה על בעיית המקדם של הפונקציות התחום של שני משתנים (בגרמנית: "Über das Koeffizientenproblem der beschränkten Funktionen von zwei Veränderlichen")
מדרכי התזה שלו היו מרטין קנסר וקרל שטיין. בשנת 1966 קיבל את הדוקטורט שלו מאוניברסיטה של גטינגן. מ-1970 ועד פרישתו היה פרופסור באוניברסיטת יוהנס גוטנברג של מיינץ.

בתיאוריה של תבניות ריבועיות על פני שדות, "תבנית הפפיסטר" (Pfister form) שהציג ב-1965 נושאות את שמו.

ב-1970, הוא היה דובר בנושא סכומים של ריבועים בתחומי פונקציה אמיתית בקונגרס הבינלאומי של מתמטיקאים בניס.

פרסומים
-------

* *Quadratic forms with applications to algebraic geometry and topology.* In: *London Mathematical Society Lecture Notes.* Cambridge University Press 1995.
* *Quadratische Formen.* In: Fischer, Hirzebruch et al. (eds.): *100 Jahre Mathematik 1890–1990.* Vieweg 1990.

קישורים חיצוניים
----------------

ויקישיתוף מדיה וקבצים בנושא **אלברכט פיסטר** בוויקישיתוף

* אלברכט פיסטר, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437318705171
* GND: 11771805X
* ISNI: 0000 0000 1320 1478
* LCCN: no97017883
* MGP: 21599
* VIAF: 8172403
* WorldCat: viaf-8172403

 |
**טל קלם** הוא עיתונאי, סופר ואיש שיווק, מייסדו ועורכו הראשון של המגזין "מסע אחר".

ביוגרפיה
--------

בשנת 1987 יסד קלם את המגזין מסע אחר, יחד עם גיל אל-עמי והיה אחראי לתכניו ולהתוויית דרכו של המגזין בשנותיו הראשונות. תחילה יצא לאור אחת לחודשים, ושווק כ״כתב־עת לתרמילאים", במשך הזמן הרחיב המגזין את נושאי הסיקור והחל לפעול תחת הסיסמה "מגזין חובק עולם". בשנת 1992 פרש טל קלם מניהול ומעריכת המגזין.

כעיתונאי עצמאי כתב ופרסם מאמרים בעיתונים "ידיעות אחרונות", "מעריב", "העיר", "טלגרף" ו"חדשות".

קלם ביקר והתגורר באסיה במשך שמונה שנים, מראשית שנות ה-80, ושירת כנספח הכלכלי של ישראל בטאיוואן ובסין בין השנים 2000-1996. בהמשך עבד בחברת ההיי-טק קומברס והיה חבר הנהלת החברה להגנת הטבע בתפקיד מנהל השיווק והפיתוח העסקי. 

כחלק מעיסוקו בתחום היזמות הטכנולוגית הקים וניהל את האקסלרטור TheHive Ashdod וליווה את הקמתן של עשרות חברות סטארט-אפ. אחר כך עסק בקידום שיתופי פעולה טכנולוגיים בין חברות ישראליות ואמריקאיות. 

בשנת 2018 הוציא לאור את ספרו "נשותיו של קונפוציוס" בהוצאת דרך.

הערות שוליים
------------

1. ↑  אפי לנדאו, מסע אחר, גיליון השנתיים / עורכים: גיל אל עמי וטל קדם / 92 עמ׳, חדשות, 5 בדצמבר 1989
2. ↑  בועז כהן, עולם גדול מופלא, כותרת ראשית, 12 באוקטובר 1988
3. ↑  בועז כהן, כתב־עת - מסע אחר גיליון 10, חדשות, 8 באוגוסט 1989
4. 1 2  אתר למנויים בלבד משה גלעד, הדרך למיליון תיירים סינים מתחילה במשחת שיניים קטנה אחת, באתר הארץ, 2 בפברואר 2018
5. ↑  עירית רוזנבלום, די קלה היא דרכנו, באתר הארץ, 15 בספטמבר 2003
6. ↑  יזהר שי, ‏אשדוד על המפה: יזמי ההיי-טק יוצאים מתל אביב, באתר גלובס, 16 בספטמבר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298953205171
* LCCN: n97046111
* WorldCat (עם LCCN): n97-046111

 |
דיאגרמה של דרגות ה־HOMO וה־LUMO של מולקולה. כל עיגול מייצג אלקטרון וכל קו מייצג אורביטל מולקולרי. כאשר פוטון בעל אנרגיה גבוהה מספיק פוגע באלקטרון ב־HOMO, הוא יתערר ל־LUMO.
בכימיה, **HOMO** ו־**LUMO** הם שני סוגי אורביטלים מולקולרים. המילים הם ראשי תיבות של ***H**ighest **O**ccupied **M**olecular **O**rbital* (בעברית: *האורביטל המולקולרי המאוכלס הגבוה ביותר*) ושל ***L**owest **U**noccupied **M**olecular **O**rbital* (בעברית: *האורביטל המולקולרי שאינו מאוכלס הנמוך ביותר*). HOMO ו־LUMO נקראים לעיתים *אורביטלי החזית* (באנגלית: *frontier orbitals*) למשל בתאוריית אורביטלי החזית (אנ').

מרווח ה־HOMO-LUMO
-----------------

הפרש האנרגיה בין ה־LUMO ל־HOMO נקרא *מרווח ה־HOMO-LUMO*. גודל המרווח יכול לסייע בחיזוי החוזק והיציבות של קומפלקסים של מתכות מעבר, כמו גם את הצבע שהן ייצרו בתמיסה. ככלל, ככל שהמרווח גדול יותר כך הקומפלקס יציב יותר.

מוליכים למחצה
-------------

אם נשווה בין תאוריית ה־HOMO ו־LUMO לבין תאוריית מבנה פסים, נראה כי דרגת ה־HOMO היא למוליכים למחצה אורגניים בערך מה שפס הערכיות הוא למוליכים למחצה אי אורגניים ונקודות קוונטיות. אנלוגיה דומה ניתן לעשות בין ה־LUMO לבין פס ההולכה.

כימיה אורגנו-מתכתית
-------------------

בכימיה אורגנו-מתכתית, גודל ה־LUMO יכול לעזור בקביעה היכן תתרחש תגובת סיפוח לליגנדי π (חוקי גרין–דייוויס–מינגוס (אנ')).

SOMO
----

**SOMO**, קיצור של ***S**emi **O**ccupied **M**olecular **O**rbital* (בעברית: *האורביטל המולקולרי שמאוכלס למחצה*), למשל דרגת HOMO שהיא חצי מאוכלסת, כלומר יש לדרגה זו רק אלקטרון אחד רדיקלי.

גלריה
-----

* מודל תלת מימד של דרגת ה־HOMO ב-
  
    
      
        
          
            CO
            
              2
            
            
              
            
          
        
      
    
    {\displaystyle {\ce {CO2}}}מודל תלת מימד של דרגת ה־HOMO ב-{\displaystyle {\ce {CO2}}}
* מודל תלת מימד של דרגת ה־LUMO ב-
  
    
      
        
          
            CO
            
              2
            
            
              
            
          
        
      
    
    {\displaystyle {\ce {CO2}}}מודל תלת מימד של דרגת ה־LUMO ב-{\displaystyle {\ce {CO2}}}

ראו גם
------

* תגובת דילס-אלדר
* קונפיגורציה אלקטרונית
* ליגנד
* מוליך למחצה

לקריאה נוספת
------------

* Fleming, Ian. **Molecular Orbitals and Organic Chemical Reactions**, Wiley, 2009. (הספר בקטלוג ULI)

קישורים חיצוניים
----------------

ויקישיתוף מדיה וקבצים בנושא **HOMO ו-LUMO** בוויקישיתוף

הערות שוליים
------------

1. ↑  J. S. Griffith, L. E. Orgel, **Ligand-field theory**, 1957, עמ' 381-383
2. ↑  Jean-Luc Bredas, Mind the gap!, Materials Horizons, ‏2014
3. ↑  SOMO, Gold Book, IUPAC, ‏2 בנובמבר 2006
**אֶלֶף העלה** (שם מדעי: Haloragaceae) היא משפחה של צמחים בעלי פרחים מסדרת הבקעצוראים. המשפחה מונה כעשרה סוגים שונים, בהם אלף עלה משובל הצומח בארץ בגולן, בגליל, בעמק החולה, בבקעת כנרות, בחוף הכרמל, ברמות מנשה ובמקורות הירקון. מרבית סוגי המשפחה מצויים באוסטרליה, שם הם גדלים בר. בעבר מוינה לתת-המחלקה Haloragales (ב-1981, תחת מיון קרונקוויסט) אך הועברה לבקעצוראים תחת APG II.

מאפיינים
--------

מרבית סוגי המשפחה הם צמחי מים, רב-שנתיים (עם מספר מינים חד-שנתיים), עשבוניים (עם מיעוט של עצים ושיחים). הפירות כמעט תמיד קטנים ועגולים. יש רק ביצית אחת בכל שחלה.

מקור השם
--------

משפחת אלף העלה נקראה בעברית על שם הסוג אלף עלה, אך באנגלית שמה (Haloragaceae) נלקח מהסוג Haloragis, הוא ה-Raspwort בעגת האוסטרלים. הבחירה בשם העברי של הסוג *אלף עלה* הוא תרגום ישיר של Milfoil, השם המקובל לסוג באנגלית.

בישראל
------

בישראל צומח מין אחד מהמשפחה, השייך לסוג אלף עלה, והוא אלף עלה משובל.

  


| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אלף העלה** |
| ויקימינים טקסונומיה בוויקימינים: **Haloragaceae** |

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* Tropicos
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532171005171

 |



* אלף העלה המשובל באתר צמח השדה
**פאריש** (באנגלית: **Parrish**) הוא סרט דרמה אמריקאי משנת 1961 עם טרוי דונהיו, קרל מלדן וקלודט קולברט בתפקידים הראשיים.

התסריט מבוסס על רב המכר פאריש מאת מילדרד סאבאג' משנת 1958. דלמר דייבס כתב את התסריט, הפיק וביים את הסרט.

העלילה מתרחשת בעמק נהר קונטיקט אצל חקלאים המגדלים טבק בחממות ומאבקי השליטה ביניהם.

זו הייתה הופעתה האחרונה של קלודט קולברט בסרט קולנוע.

תקציר העלילה
------------

אלן מקלין (קלודט קולבר), אלמנה מבוסטון, נוסעת עם בנה פאריש (טרוי דונהיו) לחוותו של סלה פוסט (דין ג'אגר) בעמק נהר קונטיקט כדי לשמש כמלווה ומשגיחה של בתו המתבגרת אליסון (דיאן מקביין).

סלה מגדל טבק בחממות ופאריש שגדל בבוסטון ואין לו מושג בחקלאות מתחיל ללמד את מקצוע גידול הטבק. הוא מתגורר בבית של משפחת פועלים ושם מתאהבת בו לוסי (קוני סטיבנס) אך היחסים ביניהם לא מחזיקים מעמד. באתו זמן מתאהבת בו אליסון אך גם בה הוא אינו מתאהב.

רוב שטחי החממות הם בבעלותו של ג'אק רייק (קרל מלדן) שבעזרת שני בניו הוא מצליח להכריח את שאר החקלאים למכור לו את שטחיהם וזאת בשיטות של איומים והצתות.

רייק מנסה להשפיע על סלה למכור לו את אדמתו. הוא מבקר אצלו ונפגש עם אלן. מתפתחת אהבה ביניהם ואלן מסכימה להצעתו לנישואים למרות שהיא מודעת לאופיו הקשה והבלתי מתפשר.

טרוי עובר לגור בביתו של רייק למרות התנגדותם של שני בניו, וויילי ואדגר. רק בתו של רייק, פייג', (שרון ג'וגאני) מתאהבת בו למורת רוחו של רייק.

רייק מעסיק את פאריש אבל מתייחס אליו בקשיחות ובזלזול. פאריש לא יכול לעמוד בהשפלה הזאת ובתככים שבניו של רייק מפעילים על שאר החקלאים בהוראת אביהם. הוא עוזב את המקום ומתגייס לצי ארצות הברית שם הוא משרת בצוללת.

לאחר שנתיים הוא חוזר וסלה מחכיר לו שטח לגידול טבק. פאריש נעזר בפייג' שכעת היא בוגרת בזכות עצמה. היא עוזרת לו בגיוס כוח אדם.

רייק שולח את אדגר להפריע להם ומתבונן בו מתוך הרכב. אדגר מתחיל להצית אש אך פאריש מתנפל עליו ומסלק אותו במכות נמרצות.

קישורים חיצוניים
----------------

* "פאריש", במסד הנתונים הקולנועיים IMDb (באנגלית)
* "פאריש", באתר נטפליקס
* "פאריש", באתר AllMovie (באנגלית)
* "פאריש", באתר Rotten Tomatoes (באנגלית)
* "פאריש", באתר אידיבי
* "פאריש", במסד הנתונים הקולנועיים KinoPoisk (ברוסית)
* קדימון לסרט פאריש, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 053087eb-2e1f-426e-90be-0e9ed7a2e35e

 |
מבט מצפון
הספינה הראשית, מבט מזרחה
**כנסיית גרונדטוויג** (דנית: Grundtvigs Kirke, נהגה:גרונטווי) היא כנסייה ברובע ביספביירג של קופנהגן, דנמרק. היא דוגמה מיוחדת של אדריכלות אקספרסיוניסטית ומשלבת מספר מאפיינים של אדריכלות גותית. בשל מראה יוצא הדופן היא אחת הכנסיות הידועות בעיר.

היסטוריה
--------

בתחילת המאה ה-20 הועלתה יוזמה להקמת כנסייה על שם הפילוסוף הדני ניקולאי גרונטוויג. נערך מכרז לתוכניות לבניית הכנסייה בה זכה ב-1913 האדריכל פדר קלינט (Peder Klint) אך את יסודות הכנסייה זכה להניח רק אחרי מלחמת העולם הראשונה, ב-8 בספטמבר 1921. הבנייה העיקרית נמשכה מ-1921 עד 1926, אך עבודות נוספות על פנים הכנסייה והמבנים נמשכו עד 1940 והושלמו בידי בנו של קלינט, קורה קלינט (Kaare Klint).

כיום הכנסייה פותחה למבקרים במהלך כל השנה ולא רק בזמן תפילות. העוגב הגדול של מרקוזן משמש בדרך קבע לקונצרטים.

אדריכלות
--------

תכנונו של פדר קלינט לכנסיית גרונדטוויג היא סינתזה של סגנונות אדריכליים שונים. במהלך הכנתו לפרויקט למד קלינט כנסיות רבות של כפרים דנים. שיטות הבנייה המסורתיות, החומרים והקישוטים השפיעו על תכנונו. קלינט מיזג בין הצורות הגאומטריות של אדריכלות לבנים אקספרסיוניסטית עם מאפיינים של אדריכלות גותית כגון הדגשת הקו האנכי, תמיכות דואות וצורות מחודדות. דרך ארוכה בת שלושה נתיבים מובילה לכנסייה והמבנים הסמוכים, המונחים סימטרית לה, והיא עוברת דרך בית הקברות של ביספביירג. דרך זו יוצרת ציר צפייה דוצה למה שנעשה באדריכלות הבארוק.

האלמנט הבולט ביותר של המבנה הוא החזית המערבית, זכר לווסטוורק או לעוגב הממוקם בפנים. החזית כוללת מגדל פעמונים בגובה 49 מטרים. קלינט קישט את החזית והספינה הראשית בגרסאות של גמלון מדרגות הנפוצות בכנסיות דניות, אך פירש זאת בדרכו שלו והכפיל את הפסגה. הספינה תוכננה במידות נדיבות: ספינה בת 3 אגפים בגובה שווה (כנסיית אולם) באורך 76 מטר ורוחב 35 מטר, ובגובה 22 מטר. פנים הכנסייה, שלקח השראה מהגותיקה מסוגל להכיל כנסים של עד 1,800 איש. כ-6 מיליון לבנים צהובות, חומר בנייה דני טיפוסי, שימשו לבניית הכנסייה.

מספר מבנים נבנו לצד הכנסייה באותו הזמן כדי להגביר את השפעת ועוצמת המבנה הייחודי, והם כוללים אולם קהילה ובתי דירות.

ראו גם
------

* כנסיית הדלגרים ברייקיאוויק, איסלנד, שנבנתה מספר שנים אחרי כנסיית גרונדטוויג
* אדריכלות אקספרסיוניסטית

קישורים חיצוניים
----------------

ויקישיתוף מדיה וקבצים בנושא **כנסיית גרונדטוויג** בוויקישיתוף
* 

* אתר האינטרנט הרשמי של כנסיית גרונדטוויג (בדנית) (בדנית)